open-index/open-wikipedia-markdown huggingface dataset:
ठट्टा

**ठट्टा** या **ठठ्ठा** (सिन्धी: , उर्दू: , अंग्रेज़ी: Thatta) पाकिस्तान के सिंध प्रान्त में कराची से 98 किमी पूर्व में स्थित एक ऐतिहासिक शहर है। यहाँ एक 'मकली क़ब्रिस्तान' (, अंग्रेज़ी: Makli Hill) नामक मशहूर समाधि-क्षेत्र है जहाँ बहुत से शानदार मक़बरे हैं और जो एक विश्व धरोहर स्थल के रूप में मान्य है। यहाँ की शाहजहान मस्जिद भी विश्व-प्रसिद्ध है। ठट्टा पुराने ज़माने में सिन्धी राजपूतों का गढ़ रहा है और यह 95 वर्षों तक सम्माँ राजवंश के काल में सिंध की राजधानी भी रहा। ठट्टा का इलाक़ा बहुत शुष्क है लेकिन इसके पास मानवकृत कीनझर झील है जो पाकिस्तान का दूसरा सबसे बड़ा मीठे पानी का सरोवर है।

## ठट्टा का शरबत
सिन्धी लोगों में ठट्टा अपने विशेष शरबत के लिए मशहूर है जिसे गुलाब के पानी, बादाम और असली चांदी के वर्क के साथ बनाया जाता है।

## ठट्टा के कुछ नज़ारे

File:PK Thatta asv2020-02 img25 Makli Necropolis.jpg|मकली समाधि-शहर का एक मक़बरा
File:Makli3.JPG|मकली के कुछ और मक़बरे
File:Canopy tomb of Daya Khan Rahu.jpg|सम्माँ काल के दया ख़ान राहू की छतरी वाली क़ब्र
File:Keenjhar Lake Thatta.jpg|कीनझर झील


## इन्हें भी देखें
* सम्माँ राजवंश
* सिंध

## सन्दर्भ


श्रेणी:सिंध
श्रेणी:पाकिस्तान के शहर
पारो विमानक्षेत्र

**पारो विमानक्षेत्र **  भूटान का एकमात्र अन्तर्राष्ट्रीय विमानक्षेत्र है। यह पारो से  पारो छू नदी के तट पर  ऊंचाई पर एक गहन घाटी में स्थित है।

निकटवर्ती पर्वत शिखरों की ऊंचाई  से घिरा हुआ यह विमानक्षेत्र विश्व के चुनौती भरे विमानक्षेत्रों में से एक है। अक्तूबर २००९ तक प्राप्त आक्ड़ों के अनुसार विश्व में मात्र ८ विमानचालकों को इस विमानक्षेत्र में अवतरण करने का प्रमाणन प्राप्त है। पारो विमानक्षेत्र पर उड़ानों को केवल दृश्य मौसम स्थितियों में ही अवतरण संभव है, अतः यहां सूर्योदय से सूर्यास्त तक ही उड़ान समय का प्रतिबंध लागू है।

देश के दो अन्य विमानक्षेत्रों में बथपलाथंग, बमथंग जिला एवं याँगफ़ुला विमानक्षेत्र, त्राशिगंग जिले में स्थित हैं।
right|thumb|300px|भूटान का '''पारो हवाई अड्डा'''

## सन्दर्भ

## बाहरी कड़ियाँ

* ड्रक एयर आधिकारिक जालस्थल
* 

श्रेणी:भूटान के विमानक्षेत्र
श्रेणी:पारो
बोले अन्तर्राष्ट्रीय विमानक्षेत्र

**अदिस अबाबा बोले अन्तर्राष्ट्रीय विमानक्षेत्र **  इथियोपिया के शहर अदिस अबाबा खा अन्तर्राष्ट्रीय विमानक्षेत्र है। यह विमानक्षेत्र बोले क्षेत्र में अदिस अबाबा शहर से  नगर केन्द्र से दक्षिण-पूर्व दिशा में एवं डेब्रे-ज़ेविट से  उत्तर में स्थित है। इसका पूर्व नाम हैल सेलासी अन्तर्राष्ट्रीय विमानक्षेत्र था और यह देश की ध्वजवाहिका वायुसेवा इथियोपियन एयरलाइंस का प्रमुख हब है। यह वायुसेवा देश के गंतव्यों सहित अफ़्रीका के अनेक शहरों एवं एशिया, यूरोप एवं उत्तरी अमरीका को निर्बाध वायुसेवाएं प्रदान करती है। बोले अन्तर्राष्ट्रीय विमानक्षेत्र को कई वायुसेवाओं द्वारा अफ़्रीका के लिये प्रवेशद्वार के रूप में देखा गया है। अतः यह एस महाद्वीप के अन्य भागों को इथियोपियन एयरलाइंस के अफ़्रीकी नेटवर्क द्वारा जोड़ने वाला महत्त्वपूर्ण विमानक्षेत्र है। यह कई स्थानीय चार्टर उड़ानों के लिये हब का उद्देश्य भी हल करता है। यह अफ़्रीका महाद्वीप के कुछ गिने हुए विमानचालक प्रशिक्षण केन्द्रों में से एक है। 

बोले अन्तर्राष्ट्रीय विमानक्षेत्र अफ़्रीका के व्यस्ततम विमानक्षेत्रों में से एक है जहां की अंकित यात्री मात्रा २००९ में 3,497,847 थी। इस बढ़ते हुए यात्री ट्रैफ़िक के समय में बोले विमानक्षेत्र क्षेत्रफ़ल के अनुसार अफ़्रीका का तृतीय बड़ा विमानक्षेत्र है। कार्गो ट्रैफ़िक के अनुसार २००१ तक यह अफ़्रीका का तीसरा बड़ा विमानक्षेत्र था जहां 2,420,997 टन कार्गो का पंजीकरण हुआ था। यह विमानक्षेत्र एयरबस ए३८० अवतरण सक्षम है।

## सन्दर्भ

## बाहरी कड़ियाँ
* 

श्रेणी:इथियोपिया के विमानक्षेत्र
श्रेणी:अदिस अबाबा
अजयराज

**अजयराज** ( ११०५ - ११५३) शाकंभरी (साँभर) के अग्निकुलीय चौहानवंश के प्रारंभिक नरेशों में से था। पृथ्वीराज प्रथम का पुत्र अजयराज 12 वीं सदी में  एक महत्वपूर्ण शासक हुआ।  
उसने मालवा के परमार शासक नरवर्धन को अवंती नदी के किनारे हराकर अपने राज्य की सीमा मालवा तक बढ़ा ली तथा इसके सेनापति सुल्क्षण को बंधी बनाकर अजमेर ले आए। 'पृथ्वीराज विजय' के अनुसार उसने गर्जन मतंगा (गजनी की सेना) तथा तुर्क आक्रमणकारी सालार मसूदी को भी परास्त किया। मिन्हाज-ए-सिराज की तबकात ए नासिरी के अनुसार अजयराज ने तुर्क आक्रमणकारी बहराम शाह को हराया। इन्होंने व्यापारिक मार्ग बयाना पर अधिकार लिया।  अजय राज ने चाचीगदेव, सिंगुल और यशोधर को भी हराया।अजयराज ने अपने राज्य की रक्षा के लिए 1113 ई. अजमेर(अजयमेरु) नामक नगर की स्थापना करके वहाँ तारागढ़ नामक किले का निर्माण करवाया। अजयराज ने अजमेर को चौहान साम्राज्य की राजधानी बनाया। उसने अजय देव (चांदी का सिक्का) और अजयप्रियद्रमस(सोने का सिक्का) नाम के सिक्के जारी किये। जयानक की पृथ्वीराजविजयमहाकाव्यम् के अनुसार अजयराज ने पृथ्वी को चांदी की मुद्राओं से भर दिया। उसके राज्य काल में धर्म, सहिष्णुता ओर विद्या की प्रगति से उस समय के सांस्कृतिक महत्त्व का अनुमान लगाया जा सकता है। गोपीनाथ शर्मा ने अजयराज के शासनकाल को “चौहान राजवंश का निर्माण काल" कहा है

राज्य विस्तार के लिए तो अजयराज विशेष प्रसिद्ध नहीं है, पर उसकी ख्याति अजमेर के निर्माण के कारण काफी है। 1113 ई. में अपने नाम पर उसने **'अजयमेरु**' का विशाल नगर निर्मित कराया और उसे सुंदर महलों और मंदिरों से भर दिया। तभी से चौहान राजा साँभर और अजमेर दोनों के अधिपति माने जाने लगे ओर चौहान वंश राजपूतो का प्रसिद्ध वंश बना। उसी आधार से उठकर बाद में उन्होंने गहडवालों से दिल्ली छीन ली थी।
इन्होंने जैन धर्म को संरक्षण दिया | अजयराज की कुछ मुद्राओं पर पत्नी सोमलवती का नाम मिलता है |
अजयराज के बाद इसके पुत्र अर्णोराज ने 1133 ई. में गद्दी संभाली|

श्रेणी:भारत के शासक
फूल (मिश्रधातु)

right|thumb|300px|प्यूटर की प्लेट
**फूल** वंग (टिन्) और सीस (लेड) की मिश्रधातु है, पर इसमें कभी-कभी ताँबा या पीतल भी मिला रहता है। यह धातु उजली औ स्वच्छ चाँदी के रंग की हीती है और इसमें रखने से दही या और खट्टी चाजें नहीं बिगड़ती। भारत, चीन, मिस्र और यूनान आदि देशों को 'फूल' और कस्कुट आदि धातुओं ज्ञान बहुत प्राचीन काल से है और प्राचीन खंडहरों की खुदाई में इनके पात्र, हथियार और मूर्तियाँ पाई गई हैं।

पाश्चात्य देशों में फूल से मिलती जुलती मिश्रधातु को प्यूटर (Pewter) कहते हैं। एक समय फूल के पात्रों का उपयोग प्रतिष्ठासूचक समझा जाता था और इनका निर्माण अनेक देशों और नगरों में होता था। भारत में फूल का अस्तित्व पीतल से पुराना है। यहाँ इसका उत्पादन व्यापक रूप से होता था, पर आज स्टेनलेस स्टील के बनने के कारण इसका उत्पादन बहुत कम हो गया है और दिन प्रतिदिन कम हो रहा है। गाँवों में भी फूल के बरतनों का विशेष प्रचलन है और भारत के अनेक राज्यों, जैसे उत्तर प्रदेश, मध्य प्रदेश, बिहार और बंगाल में इसका उत्पादन होता है।

## परिचय
अच्छा फूल 'बेधा' कहलाता है। साधारण फूल में चार भाग ताँबा और एक भाग टिन होता है पर बेधा फूल में ७३ भाग ताँबा और २७ भाग टिन होता है और कुछ चाँदी भी पड़ती है। यह धातु बहुत खरी होती है और आघात लगने पर चट से टूट जाती है। इसके लोटे, कटोरे, गिलास, आबखोरे आदि बनते हैं। फूल काँसे से बहुत मिलता जुलता है पर काँसे से इसमें यह भेद है काँसे में ताँबे के साथ जस्ते का मेल रहता है और उसमें खट्टी चीजें बिगड़ जाती है।

फूल में ८० प्रतिशत ताँबा और २० प्रतिशत टिन रहता है। धातुओं की विभिन्न मात्राओं के कारण इनके रंग और अन्य गुणों में विभिन्नता पाई जाती है। नीली आभा लिए यह सफेद होता है। प्राचीन काल में गिरजाघरों के घंटे इसी के बनते थे। बाद में अन्य सामान भी बनने लगे। १७वीं और १८वीं शताब्दी में तो इसका उपयोग बहुत व्यापक हो गया था और उस समय या उसके पूर्व के बने अनेक सादे या सुंदर चित्रित प्याले, कलश, गिलास, सुराही, शमादान, मदिराचषक, थाल इत्यादि पाए गए हैं।

फूल में ८० प्रतिशत सीसा और २० प्रतिशत टिन रहता है। इनकी मात्रा में विभिन्नता के कारण फूल के रंग में विभिन्नता होती है। इन धातुओं को मिलाकर, ग्रैफाइट की मूषा में गलाकर मिश्रधातु बनाते हैं, जिसे पिंडक (ingot) के रूप में ढाला जाता है। पिंडक को बेलन मिल (रोलिंग मिल) में रखकर वृत्ताकार बनाते हैं, जिसकी परिधि ८ इंच से ४८ इंच तक की होती है। सल्फ्यूरिक अम्ल के विलयन के साथ उपचारित कर उसकी सफाई करते हैं। पिंडों को काट-काटकर कारीगर सामानों का निर्माण करता है। इसके लिए हाथ का प्रेस या स्वचालित प्रेस प्रयुक्त होता है। हाथ के औजारों से इसपर कार्य होता है। चादरों को पीट-पाटकर आवश्यक रूप देते हैं। इस प्रकार बने अपरिष्कृत पात्र को हाथ से, या चरख (हाथ से खींची जानेवाली खराद) से, खुरचकर सुंदर बनाते हैं। खुरचने का औजार उच्चगति इस्पात का बना होता है। साँचा ढलाई से भी फूल के बरतन बनते हैं। इसके लिए साँचा, फर्मा और पैटर्न प्रयुक्त होते हैं। ऐसे बने बरतन भारी होते हैं और छिलाई, ढलाई में कच्चे माल की अधिक हानि होती है। जहाँ बेलन मिल (रोलिंग मिल) नहीं है वहाँ ढलाई के अतिरिक्त अन्य कोई चारा नहीं है।

## कसकुट
**कसकुट**, ताँबें और जस्ते की मिश्रधातु है। कसकुट के सामान भी वैसे ही बनते हैं, जैसे फूल और पीतल के।

श्रेणी:मिश्रधातुएँ
फल्मिनिक अम्ल

**फल्मिनिक अम्ल** (Fulminic Acid) सायेनिक अम्ल का समावयवी है। इनका सूत्र **HON=C** है। 

फल्मिनिक अम्ल असंयुक्त अवस्था में शुद्ध प्राप्त नहीं है। इसका ईथरीय विलियन, इसके सोडियम लवण के जलीय विलयन को सल्फ्यूरिक अम्ल अथवा ऑक्सैलिक अम्ल से अम्लीय बनाकर, ईथर से निष्कर्ष द्वारा प्राप्त किया जाता है। ईथरीय विलयन के ०° सें. पर आसवन करने से वह आसुत ईथर के साथ निकल जाता है। इससे यह ज्ञात होता है कि असंयुक्त फ़ल्मिनिक अम्ल साधारण ताप पर गैस या भाप की अवस्था में रहता है। जलीय तथा ईथरीय विलयनों में इस अम्ल का बहुलकीकरण भिन्न पदार्थों में सुगमता से हो जाता है। फ़ल्मिनिक अम्ल की गंध बहुत कुछ हाइड्रोसायनिक अम्ल के समान होती है। यह अम्ल एवं इसके लवण बहुत विषैले होते हैं।

## उपयोग
फ़ल्मिनिक अम्ल के लवण व्यापारिक दृष्टि से महत्व के हैं। इसका पारद लवण (Hg(ONC) 2H2O) प्रारंभिक विस्फोटक एवं अन्य विस्फोटकों के बनाने में प्रयुक्त होता है। पारद का फ़ल्मिनेट आघात, घर्षण और ताप के प्रति अति संवेदी है, अत: उसकी जगह लेड ऐज़ाइड को विस्फोटक के रूप में उपयोग करने की प्रवृत्त बढ़ रही है। रजत का फल्मिनिक लवण पारद लवण से भी अधिक विस्फोटक होता है।

पारद फ़ल्मिनेट का विस्फोट १८७° से २००° सें. पर होता है। उसके विस्फोटक से कार्बन मोनॉक्साइड, नाइट्रोजन और पारद का वाष्प बनता है। यह प्रारंभक विस्फोटक के रूप में दोनों प्रकार के, अर्थात् प्रणोदक (propellant) और विभंगक (blasting or fracturing), विस्फोटकों का विस्फोटन करने के लिए उपयोग में लाया जाता है। यह आघात से, जैसे एक बंदूक के करतूस में, या ताप पहुंचाने से, जैसे विद्युत् संचालित विस्फोटक से, या दाहक फ्यूज से दागा जा सकता है। इसका विस्फोटक इतना प्रचंड होता है कि इसकी तीव्रता को घटाने के लिए पारद फ़ल्मिनेट में पोटैशियम क्लोरेट या ऐंटीमनी सल्फाइड मिश्रित करते हैं।

## निर्माण
पारद फ़ल्मिनेट की आधुनिक निर्माणपद्धति और हॉवर्ड ने जिस क्रिया से उसे सर्वप्रथम १८०० ई. में पाया था, इनमें विशेष भेद नहीं है। शवाल्ये (Chevalier) और चांडेलॉन (Chandelon), दोनों की निर्माणपद्धतियों में समान अभिक्रियाएँ होती हैं। पारद का नाइट्रिक अम्ल में बनाया हुआ विलयन, उच्च या साधारण ताप पर, ऐल्कोहॉल के अधिक आयतन में मिलाया जाता है। अभिक्रिया समाप्त होने पर मिश्रण को ठंडा करने के उपरांत पारद फ़ल्मिनेट छान लिया जाता है और जब तक अम्लीय अशुद्धि दूर नहीं होती, पानी से धोया जाता है। धोए हुए फ़ल्मिनेट को सन की थैलियों में पानी की सतह के नीचे संग्रहीत करते हैं। इस अवस्था में इसका रखना-उठाना निरापद है। शुद्ध पारद फ़ल्मिनेट के क्रिस्टल शुभ्र, रेशम की तरह चमकीले और सुई के आकार के होते हैं। ठंढे पानी में इनके विलयन बनाने की क्षमता अति सीमित होती है (१०० घन सेंमी. पानी में ०.०७ ग्राम)। उबलते हुए पानी में १ भाग फ़ल्मिनेट १३० भाग जल में विलेय है। फ़ल्मिनेट का स्वाद धात्विक तथा इसका आपेक्षिक घनत्व ४.४२ है। फ़ल्मिनेट एक अति विषैला पदार्थ है।

## सन्दर्भ
श्रेणी:विस्फोटक
श्रेणी:अम्ल
अद्वयवज्र

**अद्वयवज्र** तांत्रिक, बौद्ध सिद्ध, आचार्य और टीकाकार थे। इनके अन्य नाम हैं: मैत्रेयनाथ, अवधूतिपा, मैत्रिपा। इनका पूर्व नाम दामोदर था। ये जन्म से ब्राह्मण थे। कुछ लोग इनको रामपाल प्रथम का समकालीन मानते हैं और कुछ लोग इनका समय १०वीं शती का पूर्वार्ध मानते हैं। कुछ सूत्रों के अनुसार इन्हें पूर्वी बंगाल का निवासी क्षत्रिय कहा गया है। विशेषकर इनका महत्त्व इसलिए हैं कि इन्होंने तिब्बत में बौद्ध धर्म का प्रचार एवं प्रसार करने वाले एवं असंख्य भारतीय बौद्ध ग्रंथों के तिब्बती में अनुवादक सिद्धाचार्य अतीश दीपंकर श्रीज्ञान को दीक्षा दी, साधनाओं में प्रवृत्त किया और विद्या प्रदान की।

इनके शिष्यों में बोधिभद्र (नालंदा महाविहार के प्रधान) का विशेष स्थान है जिन्होंने दीपंकर श्रीज्ञान को आचार्य अद्वयवज्र के समक्ष राजगृह में प्रस्तुत किया था। कहा जाता है, अद्वयवज्र भी भोट देश गए थे और बहुत से ग्रंथों का भोटिया में अनुवाद करने के बाद तीन सौ तोले सोने के साथ भारत लौटे थे। इनके गुरु के संबंध में कई व्यक्तियों के नाम लिए जाते हैं-शवरिपा, नागार्जुन, आचार्य हुंकार अथवा बोधिज्ञान, विरूपा आदि। इन्होंने शवरिपा से दीक्षा लेने के लिए तत्कालीन प्रसिद्ध तांत्रिक पीठ श्रीपर्वत की यात्रा की और महामुद्रा की साधना की। दूसरे स्रोतों से इनकी छह वाराहियों की साधना की सूचना मिलती है। इनके शिष्यों में दीपंकर श्रीज्ञान का सर्वश्रेष्ठ स्थान है। अन्य शिष्य कहे जाते हैं-सौरिपा, कमरिपा, चैलुकपा, बोधिभद्र, सहजवज्र, दिवाकरचन्द्र, रामपाल, वज्रपाणि, मारिपा, ललितगुप्त अथवा ललितवज्र आदि। इनके समकालीन सिद्धों में प्रमुख हैं- कालपा, शवर, नागार्जुन, राहुलपाल, शीलरक्षित, धर्मरक्षित, धर्मकीर्ति, शांतिपा, नारोपा, डोंबीपा आदि। विभिन्न स्रोतों से यह ज्ञात होता है कि इन्होंने अपने प्रिय शिष्य दीपंकर श्रीज्ञान को माध्यमिक दर्शन, तांत्रिक साधना और विशेषकर डाकिनी साधना की शिक्षा दी थी। अधिकांश विद्वानों ने इनका समय १०वीं ईस्वी शताब्दी का उत्तरार्ध और ११वीं शताब्दी का पूर्वार्ध माना है।

## कृतियाँ
तैंजुर में इनकी निम्नलिखित रचनाएँ तिब्बती में अनूदित रूप में मिलती हैं- अबोधबोधक, गुरुमैत्रीगीतिका, चतुर्मुखोपदेश, चित्तमात्रदृष्टि, दोहानिधितत्वोपदेश, वज्रगीतिका। इन्होंने आदिसिद्ध सरह अथवा सरोरुहवज्रवाद के दोहाकोष की संस्कृत टीका भी लिखी है। इनकी संस्कृत रचनाओं का एक संग्रह 'अद्वयवज्रसंग्रह' नाम से बड़ौदा से प्रकाशित है जिससे वज्रयान एवं सहजयान के सिद्धान्त एवं साधना पर अच्छा प्रकाश पड़ता है।

मैत्रीपाद के अमानसिकार चक्र में निम्नलिखित २६ ग्रन्थों का समावेश है

* कुदृष्टिर्घाटन
* Kudrstinirghatavakyatippinika
* मूलापत्तयः
* स्थूलापत्तयः
* तत्त्वरत्नावली
* तत्त्वदशक
* पञ्चतथागतमुद्राविवरण
* Sekanirdesa
* चतुर्मुद्रान्वय
* Sekatatparyasamgraha
* वज्रसत्त्व-पञ्चकार
* मायनिरुक्ति
* स्वप्ननिरुक्ति
* तत्त्वप्रकाश
* अप्रतिष्ठानप्रकाश
* Yuganaddhaprakasa
* महासुखप्रकाश
* तत्त्वविंशिका
* महायानविंशिका
* निर्वेधपञ्चक
* मध्यमशतक
* प्रेमपञ्चक
* तत्त्वदशक
* Amanasikaradhara
* सहजशतक
* दोहानिधिनामतत्त्वोपदेश
* "Shes pa spro bsdu med par 'jog pa 'i man ngag gsang ba dam pa"

## इन्हें भी देखें
*महामुद्रा
*धर्मकीर्ति

## बाहरी कड़ियाँ

## सन्दर्भ

श्रेणी:बौद्ध आचार्य
श्रेणी:तांत्रिक
अमर

**अमर** अथवा **अमरचंद** नाम के कई व्यक्तियों के उल्लेख प्राप्य हैं-

(१) परिमल नामक संस्कृत व्याकरण के रचयिता।

(२) वायड़गच्छीय जिनदत्त सूरि के शिष्य। इन्होंने कलाकलाप, काव्य-कल्पलता-वृत्ति, छंदोरत्नावली, बालभारत आदि संस्कृत ग्रंथों का प्रणयन किया।

(३) विवेकविलास के रचयिता। ईसा की १३वीं शताब्दी में यह विद्यमान थे।

श्रेणी:बहुविकल्पी शब्द
श्रेणी:संस्कृत ग्रन्थकार
अरियाद्ने

**अरियाद्ने** यूनान की पौराणिक कथाओं में क्रीत के राजा मिनोस् और सूर्य की पुत्री पासीफ़ाए की कन्या। 'अरियाद्ने' (अथवा अरियाग्ने) का अर्थ 'अत्यंत पूज्य' है।

जब थेसियस् और उसके साथी वार्षिक बलि के रूप में क्रीत पहुँचे और नगर में उनकी यात्रा निकली तब राजकन्या अरियाद्ने थेसियस् के रूप पर मुग्ध हो गई। उसने भूल-भुलइयों में रहनेवाले मिनोतोर (मिनोस् के नर वृषभ) को मारने और वहाँ से डोरी के सहारे निकल आने में थेसियस् की सहायता की। इसके उपरांत वह थेसियस् के साथ भाग आई। एथेंस लौटते समय थेसियस् ने या तो नाक्सौस् द्वीप में उसकी हत्या कर दी, अथवा उसका परित्याग कर दिया। इसके उपरांत दियोनीसस् ने उसके साथ विवाह किया और उसके अनेक पुत्र उत्पन्न हुए।

कुछ आलोचक इसकी कथा को शीतकाल की (सुप्त या मृत) और वसंतकाल की (जाग्रत) प्रकृति का रूपक मानते हैं।

## बाहरी कड़ियाँ
* Theoi Project - Ariadne Assembles Greek and Latin quotations concerning Ariadne, in translation.

श्रेणी:यूनानी मिथक
अन्यथानुपपत्ति

**अन्यथानुपपत्ति** का अर्थ है - 'किसी अत्यायश्यक कारण के बिना'। किसी तथ्य के अनेक कारण होते हैं किंतु उनमें से कोई एक कारण सर्वप्रधान होता है। अन्य कारणों के रहते हुए भी इस प्रधान कारण के बिना कार्य की उत्पति संभव नहीं होती। इस प्रधान कारण के अभाव में जब कार्य की उत्पति असंभव होती है तब उस कार्य को असाधारण कारण के बिना 'अन्यथानुपपत्ति' कहा जाता है।

श्रेणी:भारतीय दर्शन
अपराजित वर्मन्

**अपराजितवर्मन्** (८८० ई - ८९७ ई) अंतिम पल्लव राजवंश था। इस पल्लव राजा ने पल्लवों की विचलित कुललक्ष्मी को कुछ काल तक अचल रखा। वह ८७६ ई. के लगभग गद्दी पर बैठा और ८९५ ई. के लगभग उसकी मृत्यु हुई। उसने पांडयराज वरबुण द्वितीय को परास्त किया, परंतु चोलों की सर्वग्रासी शक्ति ने पल्लवों को जीतकर तोंडमंडलम् पर अधिकार कर लिया और पल्लवों के स्वतंत्र शासन का अंत हो गया।

श्रेणी:भारत के राजा
वीतेस्लव नेज़्वल

300px|right|thumb| 

**वीतेस्लव नेज़्वल** (Viteslav Nezval, १९००-१९५८) आधुनिक चेक कवियों में मुख्य। 

नेज़्वल का काव्य संबंधी विकास बहुत ही जटिल रहा। उनकी सभी कविताओं में आशावाद और श्रमिक वर्ग के ऐतिहासिक संदेश की प्रबल झलक मिलती है। 'रात के संगीत' के संग्रह में कवि की सबसे अच्छी प्रारंभिक कविताएँ, जैसे 'एडिसन', 'चमत्कारपूर्ण जादूगर' आदि पाई जाती हैं। दूसरे महायुद्ध के उपरांत नेज़्पल ने नई कविताएँ लिखीं। उस काल की उनकी शांतिवादी श्रमिक वर्ग विषयक कविताएँ चेक प्रगतिशील काव्य के महत्वपूर्ण उदाहरण हैं। उनकी उत्तर युद्धकालीन कविता की पराकोटि 'शांतिगान' है जिसमें अंतरराष्ट्रीय शांति की शक्ति में अपना अटूट विश्वास अभिव्यक्त किया गया है। नेज़्वल को अंतरराष्ट्रीय शांति पदक मिला है। अन्य कवितासंग्रह पुल, 'मातृभूमि से' आदि है।
## बाहरी कड़ियाँ
* Extensive biography and works  
* Poems translated in Persian Anthology of World Poetry

श्रेणी:चेक साहित्य
वैष्णवदास रसजानि

**वैष्णवदास रसजानि** नाभा जी कृत भक्तमाल की टीका 'भक्तिरसबोधिनी' के कर्ता प्रियादास जी के पौत्र थे, जिन्होंने इन्हें 'रसजानि' की उपाधि दी। इनके गुरु श्रीहरिजीवन जी थे। इन्होंने श्रीमद्भागवत के बारहों स्कंधों का पद्यानुवाद किया है। भागवतमाहात्म्य के अनुवाद में रचनाकाल सं. १८०२ दिया है। जयदेव के गीतगोविंद का पद्यानुवाद सं. १८१४ में पूर्ण हुआ। इनका समय संवत् १७७० से सं. १८३० के लगभग है।

श्रेणी:हिन्दी कवि
श्रेणी:सन्त कवि
वैस्पाज़िअन्

वैस्पाज़िअन की मुर्ति

**''मोटे अक्षर**'वैस्पाज़िअन्** (१८ नवम्बर ०९ - २९ जून ७९ ; शासनकाल : ७०-७९)) [[रोमन साम्राज्य]] का अत्यंत प्रभावशाली सम्राट था। वह बहादुर सैनिक, कुशल शासक, तथा चरित्रवान, ईमानदार, हँसमुख, मिलनसार और उदार व्यक्ति था। उसके समय में रोमन साम्राज्य का पहला सुप्रसिद्ध इतिहास लिखा गया। अपने सरल और मितव्ययी जीवन से उसने रोमन सामंतों और जनता के जीवन में बड़ा सुधार किया और सादगी से रहना सिखाया।

उसका पूरा नाम **टाइटस फ्लैवियस वैस्पाज़िअन''' था। उसका जन्म मामूली साहूकार के घर में हुआ था और उसका जीवन बहादुर सैनिक के रूप में शुरू हुआ। इसी हैसियत से वह जर्मनी, इंग्लैंड, अफ्रीका, यूनान और मिस्र गया। बड़ा यश पैदा किया। १ जुलाई ६९ ई. को मिस्र में रोमन सेनाओं ने उसको सम्राट् घोषित किया। अन्य स्थानों की सेनाओं ने भी उसके प्रति वफादारी की शपथ ली। उनके द्वारा ही वह रोमन साम्राज्य का शासक बनाया गया। उसने शीघ्र ही शासन सुधार की घोषणा करके अपने को लोकप्रिय बना लिया। गाल प्रदेश के विद्रोह को दबाकर जर्मन सीमाओं को सुरक्षित बनाया। जेरूसलम में भी रोमन साम्राज्य की स्थिति को सुरक्षित बनाया। जैनूस के मंदिर को बंद करके अपने शासन काल के ९ वर्ष में वहाँ रोमन आधिपत्य कायम रखा। ७८ ई. में इंग्लैंण्ड के वेल्स और आंग्लेसी द्वीप में रोमन साम्राज्य का विस्तार किया।

सन् ७० में उसने रोम में प्रवेश किया। वह घरेलू युद्ध में आग की भेंट हो चुका था। उसका पुनर्निमाण कर उसको सुंदर एवं वैभवशाली बनाया। उसका सबसे बड़ा काम सिनेट के सहयोग से रोमन साम्राज्य की आर्थिक स्थिति सुदृढ़ बनाना, सेनाओं का पुनर्गठन कर उसमें फैली हुई अनैतिकता को दूर करना, साम्राज्य के अंतर्गत प्रदेशों को उन्नत बनाना और पिछड़े हुए प्रदेशों में रोमन संस्कृति का प्रसार करना था।

एक रोमन सरदार की लड़की प्लेविया डामाटिला से उसका विवाह हुआ। उसके दो पुत्र हुए और दोनों रोमन साम्राज्य के सम्राट हुए।

श्रेणी:रोमन साम्राज्य
देवराज यज्वा

**देवराज यज्वा** निघंटु के व्याख्याकार। इनके भाष्य का वास्तविक नाम 'निघंटुनिर्वचन' है जो तत्कालीन निघंटु ग्रंथ के स्वरूप को परिचित कराने की दृष्टि से भी महत्वपूर्ण है। प्राचीन उपलब्ध निघंटु के निर्वचनकार होने के नाते देवराज यज्वा का नाम उल्लेखनीय है।

## परिचय
वेद के सामान्यत: कठिन शब्दों के संकलन को 'निघंटु' कहा जाता है। निघंटु ग्रंथों की परंपरा अत्यंत प्राचीन काल से प्रचलित प्रतीत होती है। वर्तमान उपलब्ध निघंटु यास्क के भाष्यरूप निरुक्त का ही आधार है। इस निघंटु के लेखक के विषय में पर्याप्त मतभेद है। कुछ लोग यास्क को ही निघंटुकार मानते हैं, किंतु यास्क वास्तव में निघंटु के व्याख्याकार हैं, रचयिता नहीं। वर्तमान उपलब्ध निघंटु तीन कांडों में विभक्त है - नैघंटुक कांड, नैगमकांड तथा दैवतकांड।

देवराज यज्वा यज्ञेश्वर के पुत्र थे। कहा जाता है इनके पितामह का नाम भी देवराज यज्वा था। इनका नाम दक्षिण भारत में प्रचलित नामों जैसा है, जो इनके दक्षिणी होने की सूचना देता है। इनका निश्चित समय क्या है, कहना कठिन है। ये सायण से प्राचीन हैं अथवा अर्वाचीन, इस विषय में भी मतभेद है। कुछ विद्वान् इन्हें सायण से परवर्ती ठहराते हैं। इसके विपरीत कुछ प्रमाण इन्हें सायण से पूर्ववर्ती सिद्ध करते हैं। सायणाचार्य ने ऋग्वेद की एक ऋचा (१-६२-३) की व्याख्या में 'निघंटु भाष्य' की कतिपय पंक्तियाँ उद्धृत की हैं, जो कुछ पाठांतर के साथ देवराज यज्वा के भाष्य में भी उपलब्ध होती हैं। यह 'निघंटुभाष्य' देवराजयज्वा का ही भाष्य प्रतीत होता है।

इनके भाष्य का वास्तविक नाम **'निघंटुनिर्वचन**' है, जिसमें इन्होंने निघंटु के अन्य कांडों की अपेक्षा, नैघंटुक कांड पर ही विस्तृत निर्वचन किया है। वे स्वयं कहते हैं- 'विचारयति देवराजो नैघंटुक कांडनिर्वचनम्'। देवराज यज्वा ने अपने भाष्य की भूमिका में अमरकोश के टीकाकार क्षीरस्वामी तथा निघंटु के अन्य व्याख्याकारों अनंताचार्य आदि का संकेत किया है। इसके अतिरिक्त जो उन्होंने अपनी भाष्य भूमिका में तत्कालीन निघंटु की प्राप्त विभिन्न पांडुलिपियों के संबंध में सामान्य विवरण प्रस्तुत किया है, वह अत्यंत उपादेय है।

देवराज यज्वा निघंटु के शुद्ध संस्करण प्रस्तुत करने में भी प्रयत्नशील दिखाई देते हैं, जैसा कि उनकी निम्नलिखित पंक्तियों से विदित होता है-
: *अन्येषां च पदानामस्मत्कुले समाम्राध्ययनस्याविच्छेदात् भाष्यस्य बहुश: पर्यालोचनात् बहुदेशसमानीतात् बहुकोशनिरीक्षणच्च पाठ: संशोधित:*।

देवराज यज्वा ने अपनी व्याख्या में निघंटु के प्रत्येक शब्द की व्याख्या की है। ये प्राय: अपने पूर्ववर्ती स्कंदस्वामी, माधव आदि भाष्यकारों के पाठों को प्रस्तुत करते हैं विशेषत: जहाँ उनसे उनका मतभेद होता है।

## बाहरी कड़ियाँ

श्रेणी:संस्कृत साहित्यकार
श्रेणी:वेद
दोलोत्सव

**दोलोत्सव** (अपभ्रंश : डोलोत्सव) मुख्यत: वैष्णव संप्रदाय के मंदिरों में मनाया जानेवाला प्रमुख उत्सव है जिसमें श्रीकृष्ण की मूर्ति हिंडोले में रखकर उपवनादि में उत्सवार्थ ले जाते हैं। यों तो समस्त भारत में इस उत्सव का प्रचलन है किंतु वृंदावन तथा बंगाल में यह विशेष समारोह से मनाया जात है। बंगाल में इसे 'दोलयात्रा' कहते हैं।

आजकल यह उत्सव प्रतिपदा से युक्त फाल्गुन शुक्ला पूर्णिमा तथा चैत्र शुक्ला द्वादशी को मनाया जाता है। जैसा नाम से ही स्पष्ट है, इसमें दोल या हिंडोल (झूला) की प्रमुखता है। श्री गोपालभट्ट गोस्वामी विरचित 'श्री हरिभक्ति विलास' नामक निबंधग्रंथ के अनुसार चैत्र शुक्ला द्वादशी को वैष्णवों को आमंत्रित कर गीत-वाद्य-संकीर्तन-सहित विविध उपचारों से भगवान श्री कृष्ण या विष्णु का पूजन करके प्रणामपूर्वक उन्हें दोलारूढ़ कराके झुलाने का विधान है। इस प्रकार दिन व्यतीत होने पर वैष्णवों सहित रात्रि जागरण करे। चैत्र शुक्ला तृतीया तथा उत्तराफाल्गुनी से युक्त फाल्गुनी पूर्णिमा को भी यह उत्सव करना चाहिए।

पद्मपुराण के पाताल खंड में भी दोलोत्सव या दोलयात्रा का विशद वर्णन है:
: *दोलोत्सव करने के निमित्त चार द्वारोंवाला, वेदिका से युक्त मंडप का निर्माण करे। सुंदर सुगंधित पुष्पों तथा पल्लवों आदि से मंडप को सजाकर उसे चामर, छत्र, ध्वजा आदि से अलंकृत करे। इस मंडप में विविधोपचार पूजन करके स्वर्ण-रत्न-मंडित अथवा पुष्प पत्र आदि से निर्मित डोल में भगवान को झुलाएं।*

उक्त पौराणिक वर्णन से यह स्पष्ट है कि यह उत्सव अति प्राचीन काल से प्राय: समस्त भारत में प्रचलित था। पहले यह उत्सव फाल्गुन तथा चैत्र मास में अनेक दिनों तक होता था। कालांतर में यह संक्षिप्त होता गया। अब यह केवल दो दिनों का रह गया है- फाल्गुन शुक्ला पूर्णिमा तथा चैत्र शुक्ला द्वादशी। इस उत्सव को वसंतोत्सव का अंग माना जा सकता है। पद्मपुराण (पाताल खंड), गरुड़ पुराण, दोलयात्रातत्व तथा श्रीहरिभक्तिविलास में इस उत्सव के विशद विवेचन तथा मतमतांतर उपलब्ध हैं।

तिरुमला में भी दोलोत्सव या 'दोलसेवा' की जाती है।

श्रेणी:हिन्दू उत्सव
श्रेणी:वैष्णव सम्प्रदाय
जनार्दन प्रसाद झा 'द्विज'

**जनार्दन प्रसाद झा 'द्विज**' (१९०४ - ५ मई १९६४) हिन्दी कवि, कथाकार तथा शिक्षक थे। ये कहानी लेखकों की अगली पंक्ति में थे व इनकी गणना हिन्दी के छायावाद काल के भावुक कवियों में की जाती है। विद्यार्थी जीवन में ही इन्होंने कहानी और पद्यरचना आरंभ कर दी थी जब कि ये विद्यालय के एक आदर्श छात्र थे। स्वभाव में गंभीर, प्रकृत्या शांत, प्रत्युत्पन्नमति, हँसमुख व्यक्ति थे जिन्होंने सदा सरल जीवन ही जिया। ये प्रतिभाशाली विचारक, निर्भय आलोचक, एवं स्पष्ट वक्ता थे तथा उन्होंनें हिंदीहित को अपने जीवन में सर्वोपरि रखा।

## परिचय
श्री जनार्दन प्रसाद झा का जन्म बिहार राज्य के भागलपुर जिलांर्तगत रामपुर डीह नामक ग्राम में २४ जनवरी,१९०५ में हुआ था। इनके पिता पं॰ उचित लाला झा माध्यमिक स्कूल में अध्यापक थे। द्विज जी की प्रारंभिक शिक्षा अपने गाँव में हुई। गांधी जी के राष्ट्रीय आंदोलन से प्रभावित होकर झा जी शिक्षा के लिए काशी चले आए। महामना मालवीय जी की प्रेरणा तथा पं॰ रामनारायण मिश्र के संपर्क में आकर सेंट्रल हिंदू स्कूल से प्रथम श्रेणी में ऐडमिशन परीक्षा में उत्तीर्ण हुए और हिंदू विश्वविद्यालय में प्रविष्ट हुए। यहीं से उन्होंने अंग्रेजी और हिंदी से प्रथम श्रेणी में कला स्नातकोत्तर की डिग्री प्राप्त की। प्रसाद जी तथा प्रेमचंद्र जी से इनकी घनिष्ठता थी। कविता और कहानी कला में इन दोनों का प्रभाव झा जी की कृतियों पर पड़ा। मुंशी प्रेमचंद ने इनकी कई स्थाणों पर भूरि-भूरि प्रशंसा की है व झा जी के १९३५ में पुरस्कार का अनुमोदन भी करवाया।

द्विज जी का कार्यक्षेत्र बिहार राज्य रहा। काशी से शिक्षण समाप्त कर देवधर हिंदी विद्यापीठ में रजिस्ट्रार हुए। वहाँ से थोड़े ही दिनों में हिंदी विभागाध्यक्ष हो कर छपरा के राजेंद्र कालेज में चले गए। फिर औरंगाबाद, गया के सच्चिदानंद कालेज के प्रधानाचार्य हुए। पूर्णिया में डिग्री कालेज खुलने पर वहाँ प्रधानाचार्य का पद ग्रहण किया और अंत समय ५ मई १९६४ तक वहीं रहे। द्विज पहले ऐसे लेखक थे जिन्होंने प्रेमचंद के जीवन काल में ही उनपर पुस्तक लिखी थी। 

इनकी प्रसिद्ध पंक्ति है — '''मैं विरह प्रणय का मधुर मोल...... पीड़ा आंसू में घोल-घोल।'''

## कृतियाँ

### कवितासंग्रह
अनुभूति, अंतर्ध्वनि और कुछ असंगृहीत स्फुटरचनाएँ।

### कहानीसंग्रह
किसलय, मालिका, मृदुदल, मधुमयी 

इनके अतिरिक्त कुछ पत्रिकाओं में प्रकाशित कहानियां जिनका अभी संकलन नहीं हुआ है।

### स्केच
चरित्ररेखा; अनेक महत्वपूर्ण भाषण, निबंध भी जिनका अभी संकलन नहीं हुआ है।

## सन्दर्भ

श्रेणी:हिन्दी कवि
श्रेणी:हिन्दी कथाकार
श्रेणी:1904 में जन्मे लोग
श्रेणी:१९६४ में निधन
श्रेणी:बिहार के लोग
श्रेणी:छायावादी कवि
अद दाख़िलीया मुहाफ़ज़ाह

**अद दाख़िलीया मुहाफ़ज़ाह** (अरबी: , अंग्रेज़ी: Ad Dakhiliyah) ओमान का एक मुहाफ़ज़ाह (उच्च-स्तरीय प्रशासनिक विभाग) है।

## इन्हें भी देखें
* ओमान के मुहाफ़ज़ात‎

## सन्दर्भ


श्रेणी:अद दाख़िलीया मुहाफ़ज़ाह
श्रेणी:ओमान के मुहाफ़ज़ात
अश शरक़ीया क्षेत्र (ओमान)

**अश शरक़ीया क्षेत्र** (अरबी: , अंग्रेज़ी: Ash Sharqiyah) ओमान का एक मिन्तक़ाह (उच्च-स्तरीय प्रशासनिक क्षेत्र) हुआ करता था जिसे २८ अक्टूबर २०११ में दो भागों में विभाजित कर दिया गया, जिन्हें 'मुहाफ़ज़ाह' का दर्जा दिया गया - 'अश शरक़ीया उत्तर मुहाफ़ज़ाह' और 'अश शरक़ीया दक्षिण मुहाफ़ज़ाह'। यह इलाक़ा ओमान के पूर्वोत्तर में है (अरबी भाषा में 'शरक़ीया' का मतलब 'पूर्वी' होता है) और अरब सागर के साथ इसका तट है। यहाँ के तटवर्ती समुदाय बहुत काल से मछली पकड़ने का काम करते आये हैं। ओमान का सबसे बड़ा द्वीप, मसीराह द्वीप, भी इसी प्रशासनिक क्षेत्र का हिस्सा है।

## प्राकृतिक पर्यटन
अश शरक़ीया के समुद्री किनारे पर बहुत से सैलानी आते हैं। इसके रास अल-हद्द (, Ra's al-Hadd) और रास अल-ग़ैमा (, Ra's al-Ghaima) तट विशेष रूप से दिलचस्प हैं क्योंकि इनके बीच के ४२ किमी के तट पर हरे समुद्री कछुए अंडे देने के लिए आते हैं। यहाँ हर वर्ष लगभग १३,००० कछुए अपने अंडे देते हैं। हर कछुआ 80 से 100 अंडे देता है।

## इन्हें भी देखें
* ओमान के मुहाफ़ज़ात‎

## सन्दर्भ


श्रेणी:अश शरक़ीया क्षेत्र (ओमान)
श्रेणी:ओमान के मुहाफ़ज़ात
श्रेणी:ओमान
चेलना

**चेलना** प्राचीन भारतीय सम्राट् श्रेणिक की पत्नी थी। वह वैशाली के राजा बेटक की पुत्री थी। श्रेणिक ने अपनी वृद्धावस्था में मुग्ध होकर इसे ब्याहा था। श्रेणिक बौद्ध धर्मावलंबी था और चलना जैन धर्मावलंबी। कहा जाता है कि चेलना ने बुद्धिचातुर्य से श्रेणिक को जैनधर्म स्वीकार करने को बाध्य कर दिया था।

श्रेणी:प्राचीन भारत
मृगावती

**मृगावती** से निम्नलिखित का बोध होता है-

# मृगावती (कौशांबी) - कौशांबी नरेश उदयन की पत्नी। 
# मृगावती (वैशाली) - वैशाली नरेश शतानिक की पत्नी। 
# मृगावती (मृगावत) - कुतुबन रचित मृगावत की नायिका।
श्रेणी:बहुविकल्पी शब्द
चोड

**चोड** आंध्रप्रदेश का एक राजपरिवार था जिसने आंध्र प्रदेश के कुछ भागों पर १२वीं शताब्दी में शासन किया। वे चोलों और पश्चिमी चालुक्यों के जागीरदार थे। उनका राज्य वर्तमान गुंटूर जिले के वेलानाडु क्षेत्र में था।

## इन्हें भी देखें

श्रेणी:भारत के राजवंश
शालभंजिका

**शालभंजिका** स्त्री की मूर्ति जिसमें स्त्री का विशेष शैली में चित्रण हो, जैसे किसी वृक्ष के नीचे उसकी एक डाली को पकड़े स्त्री की मूर्ति। 'शालभंजिका' का शाब्दिक अर्थ है - 'साल वृक्ष की डाली को तोड़ती हुई'। 

इन्हें 'मदनिका' और 'शिलाबालिका' भी कहते हैं।

श्रेणी:भारतीय शिल्पशास्त्र का इतिहास

शालभंजिका पत्थरों से बनी एक महिला की दुर्लभ व विशिष्ट संरचना है, जो त्रिभंग मुद्रा में खड़ी है। ऐसा कहा जाता है कि ग्यारसपुर में पाई गई यह मूर्तियां 8वीं से 9वीं शताब्दी के बीच की है। इस उत्कृष्ट मूर्ति के बारे में कहा जाता है कि यह जंगल की देवी की है।
शालभंजिका शब्द की उत्पत्ति संस्कृत से हुई है, जिसका अर्थ होता है ‘साल वृक्ष की टेहनी को तोड़ना।’ फिलहाल शालभंजिका को ग्वालियर के पुरातात्विक संग्रहालय में सुरक्षित रखा गया है। इस मूर्ति की खूबसूरती बेजोड़ हैं। जंगल की देवी समझी जाने वाली यह महिला अपने शरीर को तीन तरह से मोड़कर दुर्लभ अवस्था में है। शरीर में इतने खिचाव के बावजूद भी उनके चेहरे पर सुंदर भाव दिखाई देते हैं।
कुछ आलोचक कहते हैं कि शालभंजिका का बौद्ध धर्म से घनिष्ठ संबंध है। इस मत का आधार यह है कि रानी माया ने इस मुद्रा में गौतम बुद्ध को एक साल वृक्ष के नीचे जन्म दिया था। कुछ आलोचकों का यह भी कहना है कि शालभंजिका एक पुरानी देवी है, जिसका संबंध प्रजनन से है। शालभंजिका का छोटा रूप हिंडोला तोरण पर भी देखा जा सकता है।

कवि अभिराजराजेन्द्रमिश्रमहोदय ने स्व गलज्जलिका(गजल) ग्रन्थ शालभञ्जिका मे कहा है - 

**■ शालभञ्जिका**

कं प्रतीक्षते प्रोषितकान्तम्

वासकसज्जा शालभञ्जिका??१

स्थिरमुद्रया कमात्मनायकम्

समुद्वीक्षते शालभञ्जिका??२

कस्य नियोगाद्धसति न स्फुटम्

स्मितवदनेयं शालभञ्जिका??३

कियच्चिरं स्तम्भावलम्बिता

जडीभविष्यति शालभञ्जिका ।।४

धिक् स्थपतिं तं येन निर्मिता

निश्चेष्टा किल शालभञ्जिका ।।५

जीवनदा पश्यतां जनानाम्

स्वयमजीविता शालभञ्जिका?? ६

को नु भणतु, कं कं कथं कथम्

स्ववशीकुरुते शालभञ्जिका ।।७

सन्ततपरिवर्तिनि संसारे

कूटस्थेयं शालभञ्जिका ।।८

स्थास्यत्युत्कण्ठितैव नित्यम्

हन्त षोडशी शालभञ्जिका ।।६

सुखितेयं दुःखिताऽथवा खलु

को नु वेद भुवि, शालभञ्जिका??२०
काव्यादर्श

**काव्यादर्श** अलंकारशास्त्राचार्य दंडी (६ठी - ७वीं शती ई.) द्वारा रचित संस्कृत काव्यशास्त्र संबंधी प्रसिद्ध ग्रंथ है।

## परिचय
काव्यादर्श के **प्रथम परिच्छेद** में काव्य के तीन भेद किए गए हैं– (१) गद्य, (२) पद्य तथा (३) मिश्र।। गद्य पुन: 'आख्यायिका' और 'कथा' शीर्षक दो उपभेदों में विभाजित है। परंतु उक्त दोनों के लक्षणों में किसी मौलिक अंतर का निर्देश नहीं किया गया है। कृतिकार ने संस्कृत गद्य साहित्य की भी चार कोटियाँ मानी हैं– 'संस्कृत', 'प्राकृत', 'अपभ्रंश' तथा 'मिश्र'। 'वैदर्भी' और 'गौड़ी' नामक दो शैलियों तथा १० गुणों का परिचय भी इसी परिच्छेद में है। रचयिता ने अनुप्रास के भेद गिनाकर उनमें से प्रत्येक के लक्षण एवं उदाहरण भी दिए हैं। 'श्रुत', 'प्रतिभा' तथा 'अभियोग' को दंडी ने कवि मात्र के तीन नियामक गुण माने हैं। 

**द्वितीय परिच्छेद** में अलंकार की परिभाषा, लक्षण और उद्देश्य देने के उपरांत स्वभावोक्ति, उपमा, रूपक, दीपक, आवृत्ति, आक्षेप, अर्थातरन्यास, व्यतिरेक, विभावना, समासोक्ति, अतिशयोक्ति, उत्प्रेक्षा, हेतु, सूक्ष्म, लेश, क्रम (यथासंख्य), प्रेयस्, रसवत्, ऊर्जस्वी, पर्यायोक्त, समाहित, उदात्त, अप्ह्रति, श्लेष, विशेषोक्ति, तुल्ययोगिता, विरोध, अप्रस्तुतप्रशंसा, व्याजस्तुति, निदर्शन, सहोक्ति, परिवृत्ति, आशी, संसृष्टि (संकीर्ण) तथा भाविक इत्यादि ३५ अलंकारों के लक्षण, भेद एवं उदाहरण प्रस्तुत किए गए हैं। 

**तृतीय परिच्छेद** में 'यमक' का सांगोपांग विवेचन है। साथ ही, चित्रकाव्य, गोमूत्रिका, अर्धभ्रम, सर्वताभेद्र, स्वरनियम, स्थाननियम, वर्णनियम तथा प्रहेलिका इत्यादि के लक्षण एवं उदाहरण भी दे दिए गए हैं। ग्रंथा के अन्त में काव्यदोषों का परिचय है।

डॉ॰ एस.के. बेलतलकर द्वारा संपादित एवं १९२४ ई. में पूना से प्रकाशित काव्यादर्श के संस्करण में तीन परिच्छेद और कुल ६६० छंद हैं जबकि रंगाचार्य रेड्डी शास्त्री द्वारा संपादित और मद्रास से १९१० ई. में प्रकाशित काव्यादर्श के संस्करण में चार परिच्छेद और ६६३ छंद हैं। वस्तुत: मूल ग्रंथ में जो तीन ही परिच्छेद हैं, किंतु रंगाचार्य रेड्डी ने तृतीय परिच्छेद को दो भागों में विभक्त करके उक्त ग्रंथ को चार परिच्छेदों में प्रस्तुत कर दिया है।

## इन्हें भी देखें
*काव्यप्रकाश (मम्मट द्वारा रचित काव्यलक्षन ग्रंथ)

## बाहरी कड़ियाँ
* Kavyadarsa - word, pdf
* Poetics — *Banglapedia*
* Kavyadarsha of Dandi, Sanskrit text
* Kavyadarsa, Paricchedas 1 and 2 (input by Somadeva Vasudeva) at GRETIL
* Kavyadarsha, Paricchedas 1; 2.1-144, 310-368 (input by Reinhold Grünendahl) at GRETIL

श्रेणी:काव्यशास्त्र
श्रेणी:संस्कृत ग्रन्थ
हेल्सिंकी अन्तर्राष्ट्रीय विमानक्षेत्र

**हेल्सिंकी हवाईअड्डा** या **हेल्सिंकी-वान्ता हवाईअड्डा**  (, ) फ़िनलैंड की राजधानी हेल्सिंकी में स्थित यहां का प्रमुख अंतर्राष्ट्रीय हवाईअड्डा है। यह वान्ता, फ़िनलैण्ड, में लगभग  टिक्कुरिला के पश्चिम में, वान्ता के मध्य और हेल्सिंकी नगर केन्द्र के मध्य से  उत्तर में स्थित है। मूलतः हेलसिंकी में आयोजित हुए १९५२ ग्रीष्मकालीन ऑलंपिक खेलों के लिये बने इस हवाईअड्डे ने २०११ में 14,865,871 यात्रियों को आवागमन उपलब्ध कराया और नॉर्डिक राष्ट्रों का चौथा सबसे बड़ा हवाईअड्डा है। यहां २०,००० कर्मचारी कार्यरत हैं एवं १५०० कंपनियां हवाईअड्डे के संचालन में संलग्न हैं।

यह हवाईअड्डा फ़ाइनेविया, एक राजकीय प्राधिकरण जो फ़िनलैंड के सभी हवाईअड्डों का संचालन करता है, द्वारा संचालित होता है। IATAके १९९९ के एक सर्वेक्षण में हेल्सिंकी हवाईअड्डे को विश्व का सर्वश्रेष्ठ हवाईअड्डा चुना गया था। २००६ में AETRA द्वारा आयोजित एक वैश्विक हवाईअड्डा संतुष्टि सर्वेक्षण में इसे विश्व के सर्वश्रेष्ठ हवाईअड्डों में से एक का स्तर मिला।

## सन्दर्भ

## बाहरी कड़ियाँ

* हेल्सिंकी अन्तर्राष्ट्रीय हवाईअड्डा  – हवाईअड्डा का जाळस्थल
* एआईपी फ़िनलैण्ड हेल्सिंकी वान्ता हवाईअड्डा 
* 

## इन्हें भी देखें

श्रेणी:फ़िनलैंड के हवाईअड्डे
श्रेणी:यूरोप के हवाईअड्डे
श्रेणी:हेलसिंकी
वेलीकी नोव्गोरोड

*वेलीकी नोव्गोरोड* (रूसी: Великий Новгород) रूस के उत्तर-पश्चिमी भाग में स्थित एक ऐतिहासिक शहर है। यह नोव्गोरोड ओब्लास्ट की राजधानी है। वर्तमान में यहाँ लगभग 2,20,000 लोग निवास करते हैं।

thumbnail|नोवगोरोड ओब्लास्ट रूस के नक्शे में

#### शहर का इतिहास
वेलीकी नोव्गोरोड रूस के सबसे प्राचीन नगरों में से है। उसका पहला उल्लेख सन् 859 में मिलता है। 9वीं से11वीं शताब्दी के दौरान में यह रूस का प्रमुख नगरों में से एक था और कीव के साथ मिलकर रूसी सभ्यता के विकास का केन्द्र बना। 

मध्यकाल में नोव्गोरोड रूस में व्यापार का प्रमुख केन्द्र बन गया। यहाँ से यूरोपीय व्यापारियों को मोम, समूर (एक प्रकार का फर) और शहद जैसी वस्तुएँ निर्यात की जाती थीं। 

12वीं शताब्दी में प्राचीन रूसी राज्य का विघटन हुआ, तब नोव्गोरोड एक स्वतंत्र गणराज्य के रुप में उभरा। नोव्गोरोड गणराज्य मंगोल आक्रमणों से लगभग अप्रभावित रहा, जिसके कारण यहाँ की प्राचीन रूसी वास्तुकला की अनेक रचनाएँ आज भी सुरक्षित हैं। 

1478 साल में नोव्गोरोड को मॉस्को के राजत्व रूसी राज्य ने अपने नियंत्रण में ले लिया। 

18वीं शताब्दी में जब सेंट पीटर्सबर्ग की स्थापना हुई, तो नोव्गोरोड के व्यापार और आर्थिक महत्व में धीरे-धीरे गिरावट आने लगी। 
#### वास्तुकला
thumbnail|संत सोफिया कैथेड्रल (11 शताब्दी) thumbnail|शहर का दीवार thumbnail|संत जॉर्ज कैथेड्रल (12 शताब्दी)

श्रेणी:यूरोप के नगर
श्रेणी:रूस के नगर
अबोर की पहाड़ियाँ

**अबोर की पहाड़ियाँ** हिमालय पर्वत के अंश हैं जो असम की उत्तरी सीमा पर पश्चिम में सिओम नदी तथा पूर्व में डिबंग के बीच फैली हुई हैं। यहाँ पर अबोर (जिसका अर्थ आसमी भाषा में 'असभ्य' होता है) जाति निवास करती है। भूमि प्राय: घने जंगलों से ढकी है जिनके बीच से होकर नदियाँ बहती हैं। अबोर लोग दो समूहों में विभाजित किए जा सकते हैं-
* (१) **पासीमेआँग**, जो पश्चिम में मिरी पहाड़ियों तथा पूर्व में डिहंग नदी से घिरे हुए भागों में रहते हैं और
* (२) **बोर अबोर**, जो डिहंग तथा डिबंग के बीच में रहते हैं। अबोर नाटे कद के तथा पुष्ट होते हैं।

## इन्हें भी देखें
*अभोर

श्रेणी:भारत की पहाड़ियाँ
हजर पहाड़

[thumb|230px|[अल बातिनाह क्षेत्र में नख़ल​ क़िले के पीछे दिखते हजर पहाड़]]
**हजर पहाड़** (अरबी: , जबाल अल-हजर, अंग्रेज़ी: Hajar Mountains) पूर्वोत्तरी ओमान और पूर्वी संयुक्त अरब अमीरात में स्थित पहाड़ों की एक शृंखला है जो पूर्वी अरब प्रायद्वीप की सबसे ऊँची शृंखला भी है। यह पहाड़ियाँ ओमान के तटवर्ती मैदान को अन्दर के रेगिस्तानी पठार से अलग करती हैं। हजर पहाड़ शृंखला ओमान की खाड़ी के समुद्र से लगभग ५०-१०० किमी दूर खड़े हैं।

## भूगोल
हजर पहाड़ उत्तर में मुसन्दम प्रायद्वीप में शुरू होते हैं। यहाँ से पश्चिमी हजर उपशृंखला (जिसे हजर अल-ग़रबी भी कहते हैं) दक्षिणपूर्व की ओर चलती है। शुरू में यह तट के पास हैं और आगे जाकर समुद्र से दूर ज़मीन के अन्दर होते चले जाते हैं। हजर के मध्य भाग में जबल अख़्दर​ (, Jebel Akhdar, अर्थ: हरा पहाड़) का क्षेत्र है जो २,९८० मीटर (९,८३४ फ़ुट) ऊँचा खड़ा है और ओमान का सबसे ऊँचा और जंगली इलाक़ा माना जाता है। जबल अख़्दर और उस से ज़रा छोटी जबल नख़्ल​ (Jebel Nakhl) शृंखला, के पूर्व में समैल वादी है और उस से भी आगे पूर्व में पूर्वी हजर उपशृंखला (हजर अश-शरक़ी) है जो तट के बहुत पास है और सूर के शहर तक जाते हैं। कुल मिलाकर यह पहाड़ियाँ ५०० किमी तक चलती हैं।

हजर पहाड़ियों से उत्तर और पूर्व के तटवर्ती मैदानी इलाक़े को अल बातिनाह क्षेत्र कहा जाता है, जिसका मतलब 'पेट' है। इन पहाड़ों के दुसरे पार स्थित धरती को अज़ ज़ाहिराह, यानि 'पीठ' कहते हैं।

## इन्हें भी देखें
* अल बातिनाह क्षेत्र
* अज़ ज़ाहिराह मुहाफ़ज़ाह

## सन्दर्भ


श्रेणी:ओमान के पर्वत
श्रेणी:संयुक्त अरब इमारात के पर्वत
श्रेणी:ओमान
श्रेणी:संयुक्त अरब इमारात
श्रेणी:ओमान की पर्वतमालाएँ
श्रेणी:संयुक्त अरब इमारात की पर्वतमालाएँ
टोरोंटो पियरसन अन्तर्राष्ट्रीय विमानक्षेत्र

**टोरोंटो पियरसन अन्तर्राष्ट्रीय विमानक्षेत्र ** (जिसे **लेस्टर बी.पियरसन अन्तर्राष्ट्रीय विमानक्षेत्र** या मात्र **पियरसन विमानक्षेत्र** भी कहा जाता है)  कनाडा के टोरोंटो, ऑन्टैरियो सहित यहां के महानगरीय क्षेत्र; एवं गोल्डन हॉर्सशू जहां 87 लाख लोग बसते हैं (कनाडा की जनसंख्या का लगभग 25%) को सेवा देने वाला अन्तर्राष्ट्रीय विमानक्षेत्र है। यह विमानक्षेत्र डाउनटाउन टोरोन्टो से  उत्तर पश्चिम में स्थित है और विमानक्षेत्र की अधिकांश भूमि मिसिसागुआ क्षेत्र में आती है। इस विमानक्षेत्र का नाम कनाडा के भूतपूर्व प्रधानमंत्री एवं नोबल शांति पुरस्कार विजेता लेस्टर बॉवल्स पियरसन के नाम पर रखा गया है।

पियरसन कनाडा का व्यस्ततम विमानक्षेत्र है। वर्ष २०११ में यहां से ३.३४ करोड़ यात्री, और 428,477 विमान आवागमन संपन्न हुए थे। वर्तमान में यह कुल यात्री संख्या अनुसार विश्व का ३८वाँ व्यस्ततम विमानक्षेत्र, अन्तर्राष्ट्रीय यात्री संख्या अनुसार २३वां व्यस्ततम एवं विमान यातायात अनुसार १८वाँ व्यस्ततम विमानक्षेत्र है। २००६ में इसे यू.के आधारितइन्स्टिट्यूट ऑफ ट्रांस्पोर्ट मैनेजमेंट द्वारा सर्वश्रेष्ठ वैश्विक विमानक्षेत्र चुना गया था।.

## सन्दर्भ

## बाहरी कड़ियाँ

* टोरोंटो पियरसन अन्तर्राष्ट्रीय विमानक्षेत्र - ग्रेटर टोरोंटो एयरपोर्ट्स अथारिटी
* एयरपोर्ट वेफ़ाइन्डर: टोरोंटो पियरसन अन्तर्राष्ट्रीय विमानक्षेत्र

Airports in Ontario]]

श्रेणी:कनाडा के विमानक्षेत्र
श्रेणी:टोरोंटो पियरसन अन्तर्राष्ट्रीय विमानक्षेत्र
श्रेणी:टोरोंटो
बगदाद विमानक्षेत्र

**बगदाद अन्तर्राष्ट्रीय विमानक्षेत्र **, मूलतः **सद्दाम अन्तर्राष्ट्रीय विमानक्षेत्र **,  (), ईराक का सबसे बड़ा विमानक्षेत्र है। यह बगदाद डाउनटाउन के उपनगरीय क्षेत्र में डाउनटाउन से लगभग  बगदाद गवर्नेट में स्थित है। यह ईराकी वायुसेवा ईराकी एयरवेज़ का गृह आधार है। इसे प्रायः आद्याक्षरों में **BIAP**, कहा जाता है, हालांकि BIAP इसका आधिकारिक विमानक्षेत्र कूट नहीं है।

## सन्दर्भ

## बाहरी कड़ियाँ

* बगदाद अन्तर्राष्ट्रीय विमानक्षेत्र  - आगमन एवं प्रस्थान
* Globalsecurity.org प्रोफ़ाइल
* बगदाद अन्तर्राष्ट्रीय विमानक्षेत्र के छायाचित्र - 12.07.2004
* 

श्रेणी:बगदाद अन्तर्राष्ट्रीय विमानक्षेत्र
श्रेणी:ईराक के विमानक्षेत्र
श्रेणी:बग़दाद
बसरा अन्तर्राष्ट्रीय विमानक्षेत्र

**बसरा अन्तर्राष्ट्रीय विमानक्षेत्र **  ईराक का दूसरा बड़ा अन्तर्राष्ट्रीय विमानक्षेत्र है। यह यहां के दक्षिणी शहर बसरा में स्थित है। 

## इतिहास
इस विमानक्षेत्र का निर्माण १९८० के दशक में हुआ था और बाद में ईराकी सरकार के स्टेट ऑर्गनाईज़ेशन फ़ॉर रोड्स एण्ड ब्रिजेज़ (SORB) इसका विकास ईराक के एकमात्र पत्तन के रूप में किया गया। मान्यता के अन्सुआर इस विमानक्षेत्र को केवल अति महत्त्वपूर्ण व्यक्तियों के प्रयोग हेतु ही बनाया गया था।

## सन्दर्भ

## बाहरी कड़ियाँ
* 

श्रेणी:बसरा अन्तर्राष्ट्रीय विमानक्षेत्र
श्रेणी:इराक़ के विमानक्षेत्र
श्रेणी:बसरा
ब्रसल्स अन्तर्राष्ट्रीय विमानक्षेत्र

**ब्रसल्स विमानक्षेत्र **  (जिसे **/*/ब्रसल-ज़ैवेन्टम* (ब्रसल्स नॅशनल) भी कहते हैं) ब्रसल्स का अन्तर्राष्ट्रीय विमानक्षेत्र है। यह ब्रसल्स शहर केन्द्र से  उत्तर-पूर्व दिशा में बेल्जियम में स्थित है। यह विमानक्षेत्र आंशिक रूप से ज़ैवेन्टम में तथा आंशिक रूप से मैकेलेन के डीजेम, क्षेत्र में स्थित है। हालांकि दोनों क्षेत्र ही बेल्जियम के फ़्लेमिश क्षेत्र में ही आते हैं।

ब्रसल विमानक्षेत्र में 54 संपर्क द्वार, एवं कुल 109 द्वार हैं। यहां लगभग 260 कंपनियों में सीधे तौर पर 20,000 लोग कार्यरत हैं।

## सन्दर्भ

## बाहरी कड़ियाँ

* ब्रसल्स अन्तर्राष्ट्रीय विमानक्षेत्र - गृह जालस्थल
* 
* 

श्रेणी:ब्रसल्स अन्तर्राष्ट्रीय विमानक्षेत्र
श्रेणी:ब्रसल्स
श्रेणी:बेल्जियम के विमानक्षेत्र
एयरपोर्ट्स काउन्सिल इन्टरनेशनल

thumb|right|200px|लोगो
**एयरपोर्ट्स काउन्सिल इन्टरनेशनल** (अंग्रेज़ी: *[[:w:Airports Council International|Airports Council International]] (ACI)*) (हिन्दी अनुवाद: **[[एयरपोर्ट्स काउन्सिल इन्टरनेशनल|अन्तर्राष्ट्रीय विमानक्षेत्र परिषद]]**) विश्व के विमानक्षेत्रों का एक अलाभार्थी वैश्विक व्यापार संघ है। इसमें ५८० सदस्य हैं जो विश्व के १७९ देशों एवं क्षेत्रों में १६५० विमानक्षेत्र चला रहे हैं। एसीआई प्राथमिक तौर पर सदस्य विमानक्षेत्र के हितों का प्रतिनिधित्व करती है एवं विमानक्षेत्र प्रबंधन एवं संचालन में व्यावसायिक मानकों के उत्थान के उद्देश्य हेतु कार्यरत है। इसका मुख्य उद्देश्य एक सुरक्षित एवं वातावरण उत्तरदायी वायु यातायात प्रणाली को जन-जन के लिये उपलब्ध कराना है। 

परिषद का प्रशासन एसीआई गवर्निंग बोर्ड के पास है। एसीआई विश्व मुख्यालय जेनेवा, स्विट्ज़रलैंड में स्थित था, किन्तु बाद में २०१० की जनरल असेम्बली के बाद इसे स्थानांतरित कर मॉन्ट्रियल, कनाडा में स्थापित किया गया। इसमें अन्तर्राष्ट्रीय नागर विमानन संगठन (ICAO) ब्यूरो भी शामिल है और एसीआई एयर ट्रांस्पोर्ट ऍक्शन समूह (ATAG) का सदस्य है।

## पृष्ठभूमि
2009 में, विश्वव्यापी विमानक्षेत्रों द्वारा 4.8 अरब आगमन एवं प्रस्थान करते यात्रियों को वायु सुविधा मिली, 7.98 करोड़ मीट्रिक टन कार्गो एवं 7.41 करोड़ विमान आवागमन संपन्न हुए। एसीआई के नियमित सदस्य विश्व के यात्री ट्रौफ़िक के ९६ प्रतिशत के भागीदार हैं। ये सदस्य इसके अलावा व्यापारिक वायु सेवा देने वाले एक या अधिक नागरिक विमानक्षेत्र के स्वामी या संचालक भी हैं।

## क्षेत्रीय कार्यालय
* ACI- उत्तर अमरीका: वाशिंग्टन डी.सी 
* ACI- यूरोप: ब्रसल्स, बेल्जियम
* ACI- दक्षिण अमरीका एवं कैरीबियाई: क्वीटो, इक्वेडोर
* ACI एशिया- प्रशांत: हांगकांग – मुख्य एशिया, ऑस्ट्रेलेशिया, इण्डोनेशियाई द्वीपसमूह, प्रशांत महासागरीय द्वीप राष्ट्र, वैंकूवर (कनाडा), सैनफ़्रांसिस्को एवं हवाई (संयुक्त राज्य) सहित
* ACI- अफ़्रीका: कैसाब्लांका, मोरोक्को 

## सन्दर्भ

## बाहरी कड़ियाँ
* एयरपोर्ट्स काउन्सिल इन्टरनेशनल - गृह जालस्थल
* विमानक्षेत्र सेवा गुणवत्ता सम्मान - गृहस्थान

श्रेणी:एयरपोर्ट्स काउन्सिल इन्टरनेशनल
श्रेणी:विमानक्षेत्र
श्रेणी:अन्तर्राष्ट्रीय संस्था
सिकरम पर्वत

**सिकरम पर्वत** (, Sikaram) या **सिकाराम पर्वत** () अफ़ग़ानिस्तान​-पाकिस्तान की सरहद पर स्थित एक पहाड़ है जो हिन्दू कुश पर्वतमाला की सफ़ेद कोह (स्पीन ग़र) शाखा का सबसे ऊँचा पर्वत भी है। यह काबुल नदी और ख़ैबर दर्रे से दक्षिण में स्थित है।

## इन्हें भी देखें
* सफ़ेद कोह

## सन्दर्भ


श्रेणी:हिन्दु कुश
श्रेणी:अफ़्ग़ानिस्तान के पर्वत
श्रेणी:पाकिस्तान के पर्वत
श्रेणी:चार हज़ारी
श्रेणी:ख़ैबर-पख़्तूनख़्वा के पर्वत
भारतीय संविदा प्रविधि

**भारतीय संविदा कानून** (Indian contract law) भारत के अन्दर होने वाली संविदाओं का नियमन करता है। भारत का मुख्य संविदा कानून भारतीय संविदा अधिनियम, १८७२ है। 

## इन्हें भी देखें
* संविदा निर्माण

## बाहरी कड़ियाँ
* भारतीय संविदा कानून
संविदा प्रविधि

**संविदा कानून** (Contract laws) व्‍यापारी कानून का आधार है क्‍योंकि व्‍यापार, वाणिज्‍य एवं उद्योग में लगे लोगों का अधिकांश लेन-देन संविदाओं पर आधारित होता है। सभी देशों के अपने-अपने संविदा कानून हैं। 

* भारतीय संविदा प्रविधि

* अंग्रेजी संविदा प्रविधि

* संयुक्त राज्य अमेरिका की संविदा प्रविधि

श्रेणी:प्रविधि
श्रेणी:व्यापार
जादुई यथार्थवाद

**जादुई [[यथार्थवाद]]** सौंदर्य या फिक्शन की एक शैली है जिस में असली दुनिया के साथ जादुई तत्वों का मिश्रण होता है। हालाँकि यह सबसे अधिक एक साहित्यिक शैली के रूप में प्रयोग किया जाता है, जादुई यथार्थवाद फिल्म और दृश्य कला के लिए भी लागू होता है।

## सन्दर्भ calvo pasa la coa

श्रेणी:कला शैलियाँ
ओमान की खाड़ी

**ओमान की खाड़ी ** (अंग्रेज़ी: Gulf of Oman), जिसे अरबी में **ख़लीज उमान** () और फ़ारसी में **ख़लीज-ए-मकरान** () कहते हैं, अरब सागर और होरमुज़ जलसन्धि के बीच स्थित एक जलडमरू है। यह होरमुज़ जलसन्धि के पार फ़ारस की खाड़ी से जुड़ता है। हालांकि इसे खाड़ी बुलाया जाता है, भौगोलिक रूप से यह वास्तव में एक जलडमरू है। इसके उत्तर में ईरान और पाकिस्तान का मकरान क्षेत्र है जबकि इसके दक्षिण में संयुक्त अरब अमीरात और ओमान स्थित हैं। फ़ारस की खाड़ी की तुलना में इसकी गहराई काफी अधिक है।

## इन्हें भी देखें
* फ़ारस की खाड़ी
* होरमुज़ जलसन्धि
* मकरान

## सन्दर्भ


खाड़ी, ओमान की
श्रेणी:हिन्द महासागर की खाड़ियाँ
श्रेणी:अरब सागर
रंग सूचक

**रंग सूचक** (Color index, कलर इंडॅक्स​) एक सरल संख्या होती है जिस से किसी वस्तु का रंग बताया जाता है। खगोलशास्त्र में किसी तारे के रंग और उसके तापमाप में गहरा सम्बन्ध होता है, इसलिए उसमें किसी तारे के रंग सूचक से उसके तापमान का पता चलता है।

## मापन
किसी वस्तु का रंग सूचक मापने के लिए उसे दो अलग प्रकाश-फ़िल्टरों से देखकर उसकी चमक (जिसे खगोलशास्त्र में खगोलीय मैग्निट्यूड में बताया जाता है) मापी जाती है। कुछ फ़िल्टर इस प्रकार हैं:
* U - यह फ़िल्टर पराबैंगनी (ultraviolet, अल्ट्रावायोलेट​​) किरणों को गुज़रने देता है लेकिन बाकी किरणों को काफ़ी हद तक रोकता है
* V - यह फ़िल्टर प्रकट प्रकाश (visible, विज़िबल​​​), विशेषकर हरी-पीली, किरणों को गुज़रने देता है लेकिन बाकी किरणों में बाधा डालता है
* B - यह फ़िल्टर नीली (blue, ब्लू​​​) किरणों को गुज़रने देता है लेकिन बाकी किरणों में बाधा डालता है
* R - यह फ़िल्टर लाल (red, रेड​​​) किरणों को गुज़रने देता है लेकिन बाकी किरणों में बाधा डालता है

इनके आधार पर U–B, B–V और V–R जसी रंग सूचक परिभाषित हैं। तारे के लिए रंग सूचक जितना छोटा हो, तारा उतना ही नीला और उतना ही अधिक गर्म होता है। किसी तारे का रंग सूचक अगर बड़ा है, तारा उतना ही लाल और उतना ही ठंडा होता है।

## तारों का उदाहरण
हमारे सूरज का B–V रंग सूचक 0.656 ± 0.005 है और यह पीले-से रंग का है, जबकि राजन्य तारे का B–V रंग सूचक –0.03 है, जिसका अर्थ है कि यह नीले-से रंग का है। यदि राजन्य तारे के B और V फ़िल्टरों से मापे गए मैग्निट्यूड को देखा जाए तो इसका B मैग्निट्यूड 0.09 है जबकि इसका V मैग्निट्यूड 0.12 है, यानि B–V = –0.03 है। ध्यान रहे कि मैग्निट्यूड एक ऐसा उल्टा माप है जो जितना ज़्यादा हो, चमक उतनी ही कम होती है।

## इन्हें भी देखें
* तारों की श्रेणियाँ

## सन्दर्भ


श्रेणी:तारे
श्रेणी:खगोलशास्त्र
श्रेणी:वर्णक्रम
खगोलमिति

[thumb|right|300px|प्रकट प्रकाश के साथ [व्यतिकरणमिति के प्रयोग से तारों के स्थान को बारीक़ी से मापा जा सकता है]]
**खगोलमिति** (Astrometry) खगोलशास्त्र की उस शाखा को कहते हैं जिसमें तारों और अन्य खगोलीय वस्तुओं के स्थान, वेग और अन्य पहलुओं को बारीक़ी से मापा जाता है।

## इन्हें भी देखें
* खगोलशास्त्र

## सन्दर्भ


श्रेणी:खगोलशास्त्र
*
भारतीय संविदा अधिनियम १८७२

**भारतीय संविदा अधिनियम, १८७२** (Indian Contract Act, 1872) भारत का मुख्य संविदा कानून है। यह अधिनियम भारत में अंग्रेजी शासन के समय पारित हुआ था। यह 'इंग्लिश कॉमन ला' पर आधारित है।

यह अधिनियम संविदाओं के निर्माण, निष्‍पादन और प्रवर्तनीयता से संबंधित सामान्‍य सिद्धांतों तथा क्षतिपूर्ति एवं गारंटी, जमानत और गिरवी, तथा अभिकरण (एजेंसी) जैसी विशेष प्रकार की संविदाओं से संबंधित नियम निर्धारित करता है। यद्यपि भागीदारी अधिनियम; माल बिक्री अधिनियम; परक्राम्‍य लिखत अधिनियम और कम्‍पनी अधिनियम, तकनीकी दृ‍ष्टि से संविदा कानून के भाग हैं, फिर भी इन्‍हें पृथक अधिनियमनों में शामिल किया गया है।

भारतीय संविदा अधिनियम, 1872 के अनुसार, *[[संविदा]]* कानून द्वारा प्रवर्तनीय करार है। कानून द्वारा प्रवर्तित न किए जा सकने वाले करार संविदाएं नहीं होते। ‘’करार’’ से अभिप्राय है एक दूसरे के प्रतिफल का ध्‍यान रखते हुए दिया जाने वाला आश्‍वासन। और आश्‍वासन त‍ब दिया जाता है जब कोई प्रस्‍ताव स्‍वीकारा जाता है। इसका निहितार्थ यह है कि करार एक स्‍वीकृत प्रस्‍ताव है। दूसरे शब्‍दों में, करार में ‘’पेशकश’’ और इसकी ‘’स्‍वीकृति’’ निहित होती है।

व्यापारिक सन्नियम में उन अधिनियमों को सम्मिलित किया जाता है जो व्यवसाय एवं वाणिज्यिक क्रियाओं के नियमन एवं नियन्त्रण के लिए बनाये जाते हैं। व्यापारिक या व्यावसायिक सन्नियम के अन्तर्गत वे राजनियम आते हैं जो व्यापारियों, बैंकर्स 
तथा व्यवसायियों के साधारण व्यवहारों से सम्बन्धित हैं और जो सम्पित्त के अधिकारों एवं वाणिज्य में संलग्न व्यक्तियों से सम्बन्ध रखते हैं। भारतीय अनुबन्ध अधिनियम, व्यावसायिक सन्नियम की एक महत्वपूर्ण शाखा है, क्योंकि अधिकांश व्यापारिक व्यवहार 
चाहे वे साधारण व्यक्तियों द्वारा किये जायें या व्यवसायियों द्वारा किये जायें, 'अनुबन्धों’ पर ही आधारित होते हैं। भारतीय अनुबन्ध अधिनियम 25 अप्रैल, 1872 को पारित किया गया था और 1 सितम्बर 1872 से लागू हुआ था।

भारतीय अनुबन्ध अधिनियम को दो भागों में बांटा जा सकता है। इसमें प्रथम भाग में धारा 1 से 75 तक है जो अनुबन्ध के सामान्य सिद्धान्तों से सम्बिन्धत हैं और सभी प्रकार के अनुबन्धों पर लागू होती हैं। द्वितीय भाग में धारा 76 से 266 तक है जो विशिष्ट प्रकार के अनुबन्धों जैसे वस्तु विक्रय, क्षतिपूर्ति एवं गारण्टी, निक्षेप, गिरवी, एजेन्सी तथा साझेदारी से सम्बिन्धत हैं। 1930 में वस्तु विक्रय से सम्बिन्धत धाराओं को निरस्त करके पृथक से वस्तु विक्रय अधिनियम बनाया गया है। इसी प्रकार 1932 में साझेदारी अनुबन्धों से सम्बिन्धत धाराओं को इस अधिनियम में से निरस्त कर दिया गया और पृथक साझेदारी अधिनियम बनाया गया।

## इन्हें भी देखें
*सम्पत्ति अन्तरण अधिनियम १८८२

## बाहरी कड़ियाँ
* भारतीय संविदा अधिनियम 1872 (गूगल पुस्तक)
* Full text of the 1872 Act on taxmann.net [broken]
* Indian Contract Act Full text

श्रेणी:भारत
श्रेणी:संविदा अधिनियम
श्रेणी:भारतीय वाणिज्यिक अधिनियम
श्रेणी:भारत के अधिनियम